**я**

**КЫРГЫЗСКАЯ РЕСПУБЛИКА**

**ЖАЛАЛ-АБАДСКИЙ ГОРОДСКОЙ КЕНЕШ ДЕПУТАТОВ**

**КЫРГЫЗ РЕСПУБЛИКАСЫ**

**ДЕПУТАТТАРДЫН**

**ЖАЛАЛ-АБАД ШААРДЫК КЕНЕШИ**

**«26 » декабрь 2023-ж.**

**VIII чакырылыш**

**кезектеги ХХХVI сессия**

**ТОКТОМ № 8 ПОСТАНОВЛЕНИЕ**

Жалал-Абад шаардык кеӊешинин 11.02.2021-жылдагы кезектеги XXXII сессиясынын №8-токтомуна өзгөртүү жана толуктоо киргизүү жөнүндө

Жалал-Абад шаарынын мэриясынын 15.12.2023-жылдагы чыг.№01-20/4955 сандуу катты шаардык кеңештин бюджет, экономика, каржы жана салыктар боюнча туруктуу комиссиясы карап чыгып, КРнын “Мүлккө муниципалдык менчик жөнүндө” мыйзамынын 19-беренесин негиз кылып жана шаардык кеңештин депутаттарынын ой-пикирлерин эске алып, Жалал-Абад шаардык кеңештин кезектеги XХХVI сессиясы

**ТОКТОМ КЫЛАТ:**

1. Жалал-Абад шаардык кеӊешинин 11.02.2021-жылдагы кезектеги XXXII сессиясынын №8-токтомунун 2-пункту жокко чыгарылсын.
2. 2024-жылдын 1-январь айынан тартып муниципалдык жерлерди ижарага берүүдөн алынуучу ижара акылардын бир айлык тарифи ушул токтомдун 1-тиркемесине ылайык бекитилсин.
3. Жалал-Абад шаарынын мэриясына (Э.Ормоков) жана Муниципалдык менчик башкармалыгынын башчысына (Ж.Бөрүкулов) жер тилкелерин ижарага берүүдө ушул токтомду жетекчиликке алып, КРнын мыйзамдарына жана ушул токтомдун негизинде иш алып баруу жагы жүктөлсүн.
4. Ушул токтомду массалык маалымат каражаттарында жарыялап, Кыргыз Республикасынын Юстиция министрлигине мамлекеттик реестрге киргизүү жагы шаардык кеңештин жооптуу катчысы О.Эшенкуловго милдетендирилсин.
5. Ушул токтомдун аткарылышын көзөмөлдөө шаардык кеңештин бюджет, экономика, каржы жана салыктар боюнча туруктуу комиссиясына милдеттендирилсин.
6. Ушул токтом Жалал-Абад шаарынын [www.jalal-abad.gov.kg](http://www.jalal-abad.gov.kg) расмий сайтында жарыяланган күндөн тартып күчүнө кирет.

**Төрага Н.Орозбаев**

Жалал-Абад шаардык кеӊешинин 26.12.2023-ж. кезектеги XXXVI сессиясынын №8-токтомуна №1-тиркеме

Жалал-Абад шаарынын муниципалдык жерлеринен алынуучу ижара акынын тарифи

|  |  |  |  |
| --- | --- | --- | --- |
| **№** | **Депутаттардын Жалал-Абад шаардык кенешинин 11-февраль 2021-ж. Кезектеги XXXII сессиясынын №8-токтомунун №1-тиркемесине ылайык, 5 жылга чейинки мөөнөткө жарага берилген жер тилкелердин тарифи** | **%** | **Көтөрүлгөндөгү бир айлык тариф беш жылга чейинки мөөнөткө ижарага берилген учурда** |
| 1-зона | 14,06сом\*3=42,18сом | 17,58 сом\*3=52,74 сом | **52,74 сом** |
| 2-зона | 13,12сом\*3=39,36сом | 15,74 сом\*3=47,22 сом | **47,22 сом** |
| 3-зона | 12,18сом\*3=36,54сом | 14,61 сом\*3=43,83 сом | **43,83 сом** |
| 4-зона | 11,25сом\*3=33,75сом | 12,37 сом\*3=37,11 сом | **37,11 сом** |
| 5-зона | 9,37сом\*3=28,11сом | 9,37 сом\*3=28,11сом | **28,11сом** |
| 6-зона | 6,56сом\*3=19,68сом | 6,56 сом\*3=19,68 сом | **19,68 сом** |

Жооптуу катчы О.Эшенкулов